फिक्स मानदेय के लिए राशन डीलर लामबंद
कार्यालय संवाददाता | शाहपुरा
ब्लाकराशन डीलर्स एसोसिएशन के राशन विक्रेताओं ने मंगलवार को मुख्यमंत्री के नाम एसडीएम रवि विजय को 11 सूत्री ज्ञापन देकर निश्चित मानदेय सहित कई मांगों को पूरा करने की मांग की।
ज्ञापन में एसोसिएशन के गणपतलाल जाट, रूडमल यादव, जगदीश प्रसाद, फूलचंद, मूलचंद गुप्ता आदि ने बताया कि सार्वजनिक वितरण प्रणाली में बायोमैट्रिक व्यवस्था के माध्यम से पारदर्शिता लाई गई है। सरकार के इस कदम में प्रदेश में कार्यरत समस्त विक्रेताओं ने अपना पूर्ण योगदान दिया, जबकि इसमें कई कठिनाईयां है। पोस मशीन में सर्वर डाउन, वरिष्ठ उपभोक्ता की अंगूठा निशानी स्केन नहीं होते है। राशन विक्रेता को प्राप्त कमीशन परिवार का पालन पोषण तो दूर इससे ना तो दुकान किराया और ना ही सहायक कर्मचारी का वेतन दे पा रहे है। उन्होंने मुख्यमंत्री से राशन विक्रेताओं को कम से कम 30 हजार मासिक वेतन एवं दुकान किराया देने, राशन विक्रेता से किन्ही कारणों से अनियमितता हो जाए तो उसके विरूद्ध विभागीय कार्रवाई की जाए, आपराधिक प्रकरण नहीं बनाया जाए, राशन विक्रेता की मृत्यु के एक माह के अंदर विक्रेता के आश्रित को दुकान आवंटन की अनुकम्पा नियुक्ति देने, सार्वजनिक वितरण प्रणाली के अंतर्गत वितरण होने वाली समस्त सामग्री पर दो प्रतिशत प्रति क्विंटल छीजत करने, पोश मशीन की देखरेख के लिए कम से कम 20 रुपए प्रति क्विंटल निश्चित करने, दुकान पर विवरण की अवधि पखवाड़े के स्थान पर साप्ताहिक करने आदि मांगें रखी।
hin_Deva npi_Deva hin_Deva hin_Deva